
Tumor,  cujus  hoc  loco  indolem  exponere  in  animo 
est,  secundum  naturam  jam  pridem  veteribus  patholo- 
giae  auctoribus  notus  erat,  nec  tamen  in  singulis  sym¬ 
ptomatis  prius  explicari  poterat,  quam  hac  de  re  ana- 
tomia  pathologica  certiora  argumenta  suppeditaret.  Fre¬ 
quentes  de  pathologicis  formationibus  epithelialibus  de¬ 
scriptiones  maximam  partem  ad  verum  epithelioma  per- 

B  1 

tinent,  quod  cum  singularibus  ac  propriis  suis  notis 
proponendum  est.  At  recentior  aetas,  quo  ex  tempore 
artis  microscopicae  ope  illa  accuratius  cognoscere  coe¬ 
perunt,  illas  omnes  uni  ordini  tumorum  subjungendas 
esse  docuit. 

Quae  res  eo  optabilior  fuit,  quod  'nimis  saepe, 
a  quibusdam  scriptoribus  ad  nostram  etiam  memo¬ 
riam,  illud  tumorum  genus  in  numero  variarum  car¬ 
cinomatis  formarum  referebatur,  cum  illi  per  se  non 
eam  indolem  malignam  prae  se  ferrent  quam  carci¬ 
noma,  idcoque  pathologo  praesertim  ejusmodi  natura 
sufficere  non  posset.  Quippe  constitutis  demum  pa¬ 
thologico -anatomicis  epitheliomatis  partibus  potestas 
data  est  decursum  et  exitum  hujus  localis  morbi  in¬ 
terpretandi,  qui  in  certis  stadiis  maxime  miras  car¬ 
cinomatis  genuini  proprietates  praebere  videtur,  ab  eo 
tamen  et  anamnesi  et  vi ,  quam  in  corporis  consti¬ 
tutionem  exercet,  vehementer  discrepat.  Ilac  autem 
in  re  posita  erat  difficultas  hunc  morbum  perspicien¬ 
di,  cum  omissa  opinione  e  crasium  regione  repetita 
(videlicet  semel  tantum  carcinoma  epitheliale  in  orga- 
_ _ 

«is  parenchymatosis,  et  in  jecore  quidem,  capsula¬ 
tum  repertum  est1)),  nec  respectis  propriis  signis 
locali  processu  decurrente  apparentibus  tumores  cpi- 
*  theliales  carcinomata  minus  maligna  dicere  solerent; 
sicuti  omnibus  etiam  malignis  tumoribus  ulceribusque 
talem  indolem  et  exitum  assignabant.  Quod  vero 
maximum  fuit  ad  constituendum  carcinoma,  cellulam 
carcinomatis  ejusque  metamorphoses  non  repererunt. 
Verumtamen  endogenica  cellularum  formatio  et  sen¬ 
tentia,  quam  doctissimus  Virchow  de  carcinomatis 
natura  explanavit,  illi  opinioni  suffragari  videbantur, 
nec  tamen  reapse  usu  experto  utilitati  erant.  2 * *)  Ce¬ 
terum  usus  ad  carcinoma  constituendum  singulari  stru¬ 
ctura  heterogenica  fibrosa  et  celeri  earum  formatio¬ 
num  in  stadio  emollitionis  interitu  stabilem  certamque 
basin  adeptus  est,  ut  a  ceteris  omnibus  neoplasmatis 
heterogenicis,  multo  magis  ab  homogenicis,  quibus 
epithelioma  a  doctissimo  Lebcrt  et  plerisque  aliis 
auctoritatibus  accensetur,  recte  distingui  queat.  Ex 
hisce  rebus  facilius  erit  commodam  criticam  et  for¬ 
mam  epitheliomatis  eruere. 

1 

Epithelioma  in  epithelio  plano  cutis  et  membra¬ 
nae  mucosae  sedem  collocavit;  ex  iisdem  partibus 
elementaribus  constat,  ita  ut  ejus  partes  singulari 
modo  dispositae  sint.  Quantum  hac  de  re  singuli 
scriptores  inter  se  consenserint,  literarum  monumenta 
demonstraverint  ;  etiamsi  ad  hoc  usque  tempus  opinio 
carcinomatosae  ejus  naturae  rem  recte  intelligere  pro- 
liibuit ;  quae  res  aliquatenus  nomine  jam  significatur. 
Inp rimis  vero  hoc  in  priorem  aetatem  cadit,  quae 


1)  C.  Rokitansky,  Handbuch  der  allgemeinen  pathologi- 
sehen  Anatomie.  Bd.  I.  S.  386. 

2)  E.  H.  Henocli,  C.  Canstatt7s  specielle  Pathologie  und 

Therapie  vom  klinisclieu  Standpunkte  aus  bearbeitet.  V. 

(Supplement-)  Bd.  S.  63. 


carcinoma  ab  hisce  neoplasmatis  epithelialibus  nullo 
modo  discerni  patiebatur.  Iam  vero  non  omittendum 
est,  magnam  esse  carcinomatis  cum  epitheliomate 
propinquitatem,  propterea  quod  utrumque  simul  et  in 
eodem  loco  consistit.  Nec  tamen  explicari  potest 
unde  hoc  accidat,  neque  id  crasin  jam  praesentem, 
neque  epitheliomate  effectam  significat.  Carcinomatis 
cellulae  et  stratum  non  modo  in  normalibus,  sed 
etiam  in  anomalis  telis  reperiuntur ;  possunt  igitur, 
ut  semper,  sic  etiam  praesente  epitheliomate  secun¬ 
daria  et  localia  apparere.  *)  Hinc  quispiam  explica¬ 
verit,  quare  etiam  epithelioma  formam  transitus  car¬ 
cinomatis  esse  voluerint;  ita  fuerunt  qui  propinquam 
ejus  cognationem  cum  carcinomate  medullari1  2) ,  alii 
qui  cum  carcinomate  scirrhoso  et  reticulari,  atque 
illud  tamquam  ejus  varietatem  describerent. 

Porro  notandum  est  epitheliomate  saepe  malum 
ulcus  gigni  et  carcinomatosum  habitum  ejus  multis 
auctoribus  tum  quoque  nasci  posse.  Ita  nomine  can- 
croidum  tumores  significati  sunt  epitheliomati  prorsus 
pares,  vel  ulcera,  quae  ex  aliqua  causa,  sive  ex¬ 
terno  irritamento,  sive  aliquo  contagio,  sive  habitu 
constitutionali  malam  naturam  accipiunt.  Nec  tamen 
semper  etiam  hic  carcinoma  genuinum  suppetit,  sed 
mera  plasmata  epidermoidalia  vel  ulcera,  quae  ma¬ 
lignis,  ut  dicuntur,  destruentibus,  phagedaenicis  ac- 
censenda  sunt 3). 

Vera  igitur  cognitio  epitheliomatis  non  solum 
fieri  potest,  verum  etiam  medico  et  aegroto  gravissima 

1)  J.  Vogel,  pathologisclie  Anatomie  des  mcnscli lichen  Kor- 

pers.  Abth.  I.  S.  231.  » 

2)  C.  Rokitansky,  Handbuch  der  aUgemeinen  pathologi- 
schen  Anatomie.  Bd.  I.  S.  385. 


3)  Prof.  Dr.  E.  Blasius,  Beitrage  zur  praktisehen  CJiirurgic. 
Berlin  1848.  S.  41.  Anmcrk. 

est ;  praeterea  illud  a  carcinomate  ejusque  maligni¬ 
tate  et  insanabilitate,  deinde  a  bonis  tumoribus ,  ve- 
luti  condylomatis  acuminatis,  verrucis,  cornibus  cu¬ 
taneis;  item  ab  elephantiasi,  tuberculosis  depositione, 
ichthyosi  similibusque  morbis  ex  propria  anatomica 
structura  et  decursu  distingui  necessc  est. 

.  —  .  .  ■  * 

SYMPTOMATOLOGIA. 

< 

Sedes  epithcliomatis  in  formatione  epitheliali  epi¬ 
dermidis  et  membranae  mucosae  est  posita,  ibi  ple¬ 
rumque,  ubi  epithelium  planum  reperitur.  Itaque  se¬ 
des  habet  late  diffusas,  inprimis  vero  in  facie,  veluti 
in  labro,  gena  etc.  et  in  genitalibus. 

Epithelioma  plura  decursus  stadia  habet  longe 
gravissima,  vel  quod  in  diversis  periodis  cum  variis 
tumoribus  ulceribusque  confundi  queunt,  vel  quod 
symptomatis  morbi  vehementer  differunt. 

Epithelioma  incipit  ut  exiguus  tumor  in  reti  Mal- 
pighi  durus  et  laevis  a  grano  miliario  usque  ad  pisi 
magnitudinem.  Aegrotus  hoc  tempore  nullis  molestiis 
vexatur,  nisi  quod  interdum  acrior  pruritus  et  ardor 

exsistunt.  Tumor  lente  ambitu  et  latitudine  crescit, 

✓  ' 

ut  nonnullis  demum  annis  praeterlapsis  luculentam 
magnitudinem  consequatur. 

Procedente  morbi  processu  epidermidis  stratum 
superinjectum  diversum  colorem  prae  se  fert,  inae¬ 
qualitates  et  rimas  malae  cicatrici  haud  dissimiles  ac¬ 
cipit,  postremo  dissolvitur  et  secretum  serosum  et 
purulentum  relinquit.  Nunc  quoque  malum  localem 
tantum  indolem  retinet;  nec  aegroto  ullae  majores 
molestiae  commoventur.  Plerumque  vero  jam  auctus 
tumor  rapide  progreditur  et  superficies  ulcerata  ma¬ 
lam  speciem  induit.  Superficies  secernens  paulo  post 
adspectum  lutulentum  praebet  fundo  inaequali  et  im- 

puro;  tum  crustis  obscuris  ct  crassis  contegitur,  quae 
depulsantur"  ac  denuo  siccantur.  Eae  crustae  e  cel¬ 
lulis  detritis,  pure  male  foetido,  cellulis  adiposis  et 
massa  moleculari  constant.  IIoc  in  stadio  acerrimi 
nonnunquam  dolores  exardescunt;  quae  res  hinc  solum 
pendet,  si  ulcus  sedem  nervis  locupletem  habet.  Cita 
vero  ulceris  in  pravam  conditionem  mutatio  ex  post¬ 
rema  causa  et  abundantia  praesentium  vasorum  effi¬ 
citur. 

Posthac  multo  gravior  series  symptomatorum 
exsistit.  Diuturnitas  profusae  secretionis  et  dolores 
crebro  repetiti  temporis  decursu  vires  aegroti  confi¬ 
ciunt.  Succis  non  aequabiliter  accrescentibus  et  de¬ 
crescentibus  febris  exardescit;  aegrotus  lectum  ser¬ 
vare  coactus  magis  magisque  adspectum  cachecticum 
induit.  IIoc  stadio  reperimus  etiam  tumorem  ultra 
cutem  in  telam  cellulosam  subcutaneam,  in  musculos, 
in  ossa  suam  destructionem  propagare.  Quamobrem 
succorum  defectio  saepenumero  non  tanta  est  propter 
anomalam  secretionem,  quanta  e  crebris  copiosisque 
sanguinis  effusionibus. 

Quamquam  supra  jam  generalis  epitheliomatis 
natura  ejusque  symptomata  adumbrata  sunt,  tamen 
mentionem  fieri  oportet  sedem  illius  saepe  etiam  con¬ 
turbationes  plane  proprias  procreare. 

.  Quodsi  interiori  genae  et  linguae  insidet,  nutri¬ 
tio  magnopere  conturbatur ;  inprimis  vero  perpetua 
salivae  secretio  viribus  conservandis  maxime  infesta 
est.  Aliud  symptoma  epithelioma  praebet,  si  in  car- 
dia  insidet,  libi  jam  mature  acerrimam  gastralgiam 
ct  digestionis  molestias,  veluti  acorem,  vomituritio- 
nem,  liaematemesin  efficit,  ct  organa  affecta  rapidius 
destruit.  Item  symptomata  differunt,  si  in  recto  ct 
in  utero  inest.  Ilie  quoque  vires  aegroti  multo  ve¬ 
hementius  affectari  et  constitutio  multo  celerius  pes- 
sumdari  videtur.  Functionis  turbae  incidunt,  et  saepe 


e  diversis  morbis  consecutivis,  veluti  ex  hysteria, 
hypochondria,  molestiis  haemorrhoidalibus  originem 
ducunt.  Carcinoma  villosum  in  vesica  urinaria  cre¬ 
bro  etiam  formationes  epitheliales  videtur  complecti. 
Eo  quoque  loco  maximae  sanguinis  fusiones,  urinae 
incontinentia,  lithiasis  aliaque  apparent. 

Deinde  glandularum  ’  conditio  memoranda  est, 
quae  tantum  late  diffuso  morbo  inflammantur  et  tu¬ 
mescunt;  hic  tamen  processus  consensualis,  probabi¬ 
liter  non  metastatice  translata  specifica  materia  effi¬ 
citur.  Glandulae  tum  fluida  secretione  repletae  inve¬ 
niuntur,  vel  intus  cellulas  epitheliales  efficiunt  vel 
abscedunt 1 2).  Hoc  extremum  si  accidit,  quia  sympa¬ 
thia  cum  vicino  ulcere  etiam  continuatur,  hic  quoque 
profusa  ulceratio  gignitur,  qualis  in  superficie  ulceris 
impuri  ac  dirupti  locum  habet.  Nec  vero  hic  virus 
specificum  ad  propagationem  statuendum  est;  alia  ra¬ 
tio  est  carcinomatis,  in  quo  injectionibus  cellularum 
carcinomatosarum  jam  depositiones  effectae  sunt  ®). 
Aliam  conditionem  universali  pyaemiae  haud  dissimi¬ 
lem,  ut  e  magna  ulceris  suppuratione  explicari  po¬ 
test,  temporis  decursu  incidere  oportet.  Hac  re  me¬ 
tastases  in  organa  interna,  longius  remota  gignuntur, 
inde  nunc  acris  febris  intermittens  perniciosa  concita¬ 
tur;  collapsus  virium,  sudores  profusi,  symptomata 
cerebri  propinquam  mortem  significant. 

AETIOLOGIA. 

Fieri  potest,  ut  formatio  epithelialis  praedispo- 
sitionem  ferat ,  quam  tamen  rem  liaudquaquam  certo 

1)  A.  Hanno  ver,  das  Epithelioma ,  eine  eigenthumUche  Ge- 
sohwulst ,  die  mati  bisher  im  etc.  S.  24.' 

2)  C.  Canstatt,  specielle  Pathologie  und  Therapie  vom 
klinischcn  Standpunkte  aus  bcarbeitet.  Bd.  I,  S.  216. 

constituere  licet ,  etsi  crebra  recidiva  eo  portendere 
videntur.  Plerumque  usus  docet,  nullam  omnino  ve¬ 
ram  causam  indagari  posse  ;  etenim  universalis  dispo¬ 
sitio  constitutionalis  non  animadversa  est ,  postquam 
epithelioma  a  carcinomate  distinguere  didicerunt.  IIos 
processus,  ut  omnino,  simplicem  formationis  proces¬ 
sum  existimari  oportet,  qui  a  normalibus  telis  nihil 
differat1),  et  exactu  nutritioni§  temporaneo,  cujus 
formationes  epitheliales  capaces  sunt,  pendeat. 

Nec  vero  magis  hereditatem  afferre  attinet ; 
quae  res  vicissim  eo  vehementius  cuique  dyscrasicae 
horum  tumorum  naturae  refragatur.  Item  vero  ar¬ 
duum  explicare,  quomodo  externa  tantum  causa  epi¬ 
thelioma  gignere  possit ;  etsi  hic  posterior  indoles 
mala  apparere  potest,  et  saepius  occasio  datur  tale 
quid  in  tumoribus  exulceratis,  vel  in  diruptis  ulceri¬ 
bus  observandi;  nihilo  minus  usus  crebro  docet  me¬ 
chanicam  laesionem  epitheliomatis  causam  fuisse. 
Quapropter  carcinoma  labrorum ,  quod  saepe  nihil  aliud 
nisi  verum  epithelioma  est,  irritamini  arundinis  nico- 
tianae  attribuunt,  quod  hoc  loco  perpetuo  exercetur, 
praesertim  arundinis  calceae ;  tonsio ,  pressio  calcea¬ 
mentorum,  immundities  etc.  similes  causas  occasiona- 
les  praebent. 

Scrophuiosis  et  syphilis  interdum  epithelioma 
procreare  dicuntur,  praecipue  in  labris,  in  glande 
penis.  Hac  tamen  re  nulla  diathesis  vel  habitus  con- 

1 

stitutionalis  intelligenda  sunt;  paene  etiam  exploratum 
”  habemus  epithelioma,  non  esse  contagiosum.  In  com¬ 
plicatione  cum  carcinomate  diversas  omnino  causas 
statuamus  oportet,  magisque  carcinomatis  quam  epi¬ 
theliomatis  causae  respiciendae  sunt. 

1)  J.  Mulier,  Physiologie  des  Menschen  Bd.  I.  S.  148. 

J.  Vogel,  pathologischc  Anatomic  des  lnensclilichcn Korpers. 
Abtli.  1.  S.  I48. 

ANATOMIA  PATHOLOGICA. 

Certissimum  diagnoseos  praesidium  anatomica 
hujus  tumoris  exploratio  praebet,  qua  sola,  omnibus 
fere  notis  ambiguis,  potestas  datur  veram  naturam 
et  indolem  definiendi.  Ineunte  malo  semper  fere 
sedes  in  reti  Maljnghi  invenietur,  postea  tamen 
in  corio  esse  poterit ;  in  membrana  mucosa  epitheliale 
modo  stratum,  non  tela  cellularis  submucosa  sedem 
praebet. 

Partes  elementares  sunt  cellulae  propriis  epithe¬ 
lialibus  omnino  pares  cum  contento  cellularum,  »  nu¬ 
cleo  et  nucleolo.  Saepe  nucleus  propter  granulosam 
naturam  contenti  cellularum  dilucide  conspici  nequit, 
ut  in  cellulis  epithelialibus  crebro  fieri  solet;  admixta 
acidi  acetici  solutione  protinus  nucleus  et  forma  cel¬ 
lularum  melius  sub  adspectum  oculorum  cadunt.  Cei- 

i  •  i  ;  ' .. 

lulae  plerumque  aequales  polyedricae,  saepe  tamen 
etiam  prorsus  inaequali  forma  indutae,  collapsae,  prae¬ 
sertim  posterioribus  stadiis,  ubi  contentum  amittere 
videntur,  ita  ut  in  incisionis  superficie  depositae 
alia  ad  aliam,  quasi  striatae  appareant.  Cellulae  quo¬ 
que  in  diversissimis  stadiis  evolutionis  usque  ad  cel¬ 
lulam  matrem  cum  filiabus  reperiuntur;  hae  tamen 
rarius  occurrent.  Istae  cellulae  nonnunquam  longe 
obtusae,  caudatae  in  alterutram  partem  productae 
sunt ;  nec  tamen  ea  re  omnino  speciem  cellularum 
carcinomatosarum  accipiunt.  Praeter  haec  elementa 
autem  semper  fere  recens  tela  conjunctiva  deprehen¬ 
ditur,  quae  plerumque  e  retibus  vasalibus  corporum 
papillarium  vel  rarius  corii  proficiscitur;  tumori  in 
incisione  diversissimam  speciem  supp6ditat,  et  radio¬ 
rum  instar  diffusa  cellulas  in  varias  partes  redigit, 
quae  speciem  convolutorum  rotundorum ,  cylindrico¬ 
rum,  saepe  aequabiliter  globosorum  exhibent.  For- 

matio  cellularum  legitime  procedit  et  stratis  cellularum 
profundius  sitis  et  blastemate  gigni  videtur.  Ut  va¬ 
sorum  copia  augeatur,  in  posterioribus  tantum  sta¬ 
diis  accidit.  Papillae  dispelluntur,  vel  ramis  diffun¬ 
duntur,  vel  hypertrophicae  productae  inveniuntur. 
Nonnunquam  vix  dignosci  queunt,  inprimis  vero  per¬ 
spicuae  fiunt  epidermide  imposita  amissa,  ubi  super¬ 
ficiem  ulceris  occupant,  cum  emollitio  in  singulis  ca¬ 
vis  vel  alveolis  jam  praeparata  sit.  Hypertrophicae 
in  incisione  tumoris  speciem  e  cinereo  rubescentem 
exhibent,  interjectis  albidis  locis,  qui  glomerata  epi¬ 
thelialia  repraesentant.  Perpendicularis  intersectio 
lobularem  tumoris  structuram  interiorem  praebet,  id 
est  singulos  alveolos,  qui  sursum  et  deorsum  com¬ 
municant,  nec  vero  omnino  clausi  sunt,  etiamque 
majores  lobos,  qui  formam  tumoris  uviformis  effi¬ 
ciunt.  Ulcere  diutius  permanente  saepe  majores  san¬ 
guinis  effusiones  e  singularibus  rimis  consequuntur, 
quae  usque  ad  imum  tumorem  propagantur.  Elementa 
secreti  ex  ulcere  nati  sunt  cellulae  epitheliales,  cor¬ 
puscula  adiposa,  guttae  adiposae,  malum  pus,  massa 
molecularis,  crystalli  cholestearini  etc.  Postea  etiam 
reliquiae  destructae  telae  cellulosae,  deletorum  mus¬ 
culorum  et  ossium  similiaque  inveniuntur.  Doctissimo 
Bcnnett  auctore  formationes  confervarum  occurrunt, 
sicuti  illustris  de  Baerensprung  plerumque  magna  sane 
copia  acaros  folliculorum  deprehendit.  Massa,  quae 
in  superficie  incisionis  invenitur,  cum  aqua  nullam 
emulsionem,  ut  carcinomatosa,  sed  conditionem  glo¬ 
bulis  adiposis  similem  efficit. 

Cadaveris  sectio,  si  complicatio  cum  carcino¬ 
mate  locum  habet,  medico  gravis  videtur,  ubi  in  in¬ 
ternis  quoque  partibus  depositio  carcinomatosa  depre¬ 
henditur.  Quam  quidem  epithelioma  nullo  modo  effi¬ 
cit,  idcoque  laesiones  tantum  praebet,  quae  morbis 
consecutivis  concitantur.  Quamobrem  modo  pulmones, 

modo  cerebrum,  jecur,  renes  aliaque  organa  inflammata, 
vel  pathologica  in  iis  neoplasmata  offendimus. 


DIAGNOSIS. 


Si  disquisitiones  microscopico  -  anatomicae  defi¬ 
ciant,  rectam  epitheliomatis  diagnosin  instituere  per¬ 
arduum  est,  cum  praesertim  nonnulli  tumores  exorien¬ 
tes  vel  sede  vel  consistentia  errorum  occasionem  prae¬ 
beant,  nec  minus  propterea,  quod  ulcus  posteriore 
processu  saepe  cum  carcinomate  scirrhoso  confundi 
potest. 

Epithelioma  principio  est  tumor  exiguus,  subdurus, 
v  in  superficie  insidens,  qui  nullo  omnino  pacto  sensibilis 
est,  nisi  forte  singulares  quaedam  conditiones  eo  acce¬ 
dunt.  Difficillimum  vero  est  ineuntem  ab  eo  scirrhum 
cutaneum  discernere,  quod  plerumque  aliter  fieri  nequit, 
nisi  fusa  aliqua  et  copiosa  anamnesi,  in  qua  hereditas 
scirrliosam  dispositionem  suspicandam  praebet;  saepe- 
numero  etiam  multo  majoribus  difficultatibus  digno¬ 
scendi  ratio  implicatur,  si  istae  duae  affectiones  inter 
se  complicatae  exoriuntur.  Sunt  autem  qui  carcinomate 
ceteras  omnes  dyscrasias  excludi  statuant;  hoc  certo 
exploratum  est  epithelioma  talem  vim  non  habere ;  qua 
de  causa  etiam  hujus  momenti  rationem  habendam  esse 
crediderim.  Insuper  hic  facile  tum  massa  exulcerata 
ipsa  de  proprietate  hujus  tumoris  nos  certiores  facit, 
ubi  nulla  difficultate  genuinam  cellulam  carcinomato- 
sam  a  cellula  epitheliali  et  exstincta  normalium  tela¬ 
rum  parte  microscopica  ratione  dijudicare  queunt.  Ac¬ 
cedit  quod  conditio  vicinarum  glandularum  lympha¬ 
ticarum  egregium  dignoscendi  momentum  praebet,  item- 
que  dolores  in  cachexia  carcinomatosa  singulari  vehe¬ 
mentia  serius  ocius  exardescentes. 

Characi erist icam  vero  in  posteriore  stadio  ulcus 


speciem  diruptam  et  inaequalem,  si  corpora  papillaria 
hypertrophica  libera  nudantur,  et  luxuriantes  margines 
obducunt,  praebet.  Tum  scilicet  haud  magnum  discri¬ 
men  est  a  verrucis  exulceratis,  quae  tamen  situ  vicis- 
sim  corporum  papillarium  admodum  expresso,  firmiter 
compresso  discernuntur.  Condylomata  acuminata  haud 
facile  est  cum  eo  confundere,  cum  magis  in  anomalia 
quadam  corii  consistant  minusque  mutationem  corporis 
papillaris  gignant.  Ab  elephantiasi  bene  hunc  morbum 
dijudicare  licet,  cum  illa  ex  aliis  causis  concitetur;  ac¬ 
cedit,  quod  sedem  suam  plerumque  in  corio  habet, 
paulo  post  in  degenerationem  telae  cellulosae  subcu¬ 
taneae  transit,  unde  tumor  durus  cartilagini  similis 
conspicuus  fit.  Nec  vero  lupi  tubercula  alias  usquam 
nisi  in  superioribus  stadiis  pro  epitheliomate  haberi 
possunt ;  ut  omittamus  ea  longe  diversum  morbi  decur¬ 
sum  habere,  tamen  jam  propria  natura  superficiei  et 
sedes  et  secretum  ulceris,  denique  dolores  nunquam 
occurrentes  discernendi  rationem  facilem  reddunt. 

Haud  facile  fieri  potest,  ut  haec  affectio  cum  ple- 
risque  bonae  indolis  tumoribus  confundatur ;  dignoscendi 
enim  commodam  facultatem  nanciscimur  partim  ex  de¬ 
cursu  et  exitii  morbi,  partim  ex  ejus  natura  et  sede. 
Lipomatis  Sedes  in  tela  adiposa  fixa;  lipoma  consisten¬ 
tia  mollius  est,  qua  ex  re  lobi  ejus  dilucidius  cogno¬ 
scuntur;  hinc  intelligitur  quid  sit,  quod  ab  epitheliomate 
semper  bene  discernatur,  cum  cutis  superinjecta  facile 
huc  illuc  dimoveri  possit  et  antequam  ulceratio  inci¬ 
dat  nullo  modo  mutata  sit.  Tumor  fibrosus  et  ipse  se- 

/ 

dem  suam  in  telis  profundioribus  collocavit,  nec  fere 
unquam  summo  in  corpore  pro  epitheliomate  habetur, 
cum  tumorem  omnino  aequabiliter  duriorem  exhibeat. 
Quodsi  tumor  fibrosus  in  utero  nascitur,  facile  vel 
propter  sedem  vel  propter  duritiem  singularem  cognosci 
potest  >  cum  hoc  loco  per  posteriorem  decursum  alias 
mutationes  excitet.  Item  tumores  cysticos  ex  eorum 

sede  et  natura  molli  flnctuantique  dijudicari  imprompta 
est.  Haud  alia  ratio  hydatidum  est.  quae  maximam 
partem  etiam  perspicuae  sunt. 

Sexus  virilis  gcnpratim  majorem  dispositionem  prae 
se  fert  quam  muliebris,  hac  quoque  in  re  discrimen 
inter  epitlielioma  et  carcinoma  videtur  statuendum  esse, 
quoniam  carcinoma  plerumque  mulieres  affectare  solet. 
Epitlielioma  vulgo  aetate  longius  provecta  ultra  trige¬ 
simum  vitae  annum  nascitur.  Carcinoma  alias  dyscra- 
sias,  veluti  tuberculosin  et  alias  excludit,  quae  res  in 
epitheliomate  locum  non  habere  traditur.  Saepe  me¬ 
chanicam  vim  utpote  initium  processus  morbosi  afferre 
promptum  est,  eamque  in  epitheliomate  maxime  cau¬ 
sam  et  conditionem  praedicaverunt.  Multa  istius  ge¬ 
neris  exempla  in  medium  prolata  sunt  de  hominibus? 
qui  cum  in  fuligine  tractanda  versarentur  epitlielioma 
in  manibus,  de  captivis  poenam  perpessis,  qui  in  tergo, 
de  viris  funium  ex  arundine  trahere  consuetis,  qui  in 
labris  habuerunt.  In  postremo  stadio  periculum  aegroto 
solummodo  nascitur  ex  vehementi  secretione  et  cache- 
xi,  quae  hinc  proficiscitur. 


PROGNOSIS. 


Epitlielioma  ineunte  mala  affectione  nec  ullo  modo 
malignum  nec  periculosum  est ,  et  prognosin  satis  fau¬ 
stam  prae  se  fert,  nisi  cum  aliis  forte  morbis  complice- 
tur ,  inprimis  cum  carcinomate. 


Multo  majoris  momenti  est  sedem  mali 
hoc  enim  ex  loco  exitum  morbi  accuratius 
est  praesagire. 


respicere ; 
impromptu 

\ 


Epitlielioma  ubi  in  facie  vel  in  capite  insidet,  id 
quidem  haudquaquam  malignum  symptoma  videtur, 
simulatquc  morbi  processus  non  nimium  longe  propa- 


15 


gatus  est,  facile  tollitur.  Nec  majus  periculum  affert, 
si  in  corporis  trunco  vel  extremitatibus  oritur.  Ut  ea 
de  re  aliquid  etiam  accuratius  definiatur,  universe  no¬ 
tandum  est,  tum  vehementius  periculum  eminere,  si 
epithelioma  prope  eas  partes  positum  est,  in  quibus 
gravissimis  functionibus  officere  potest,  veluti  in  facie 
in  oculis,  in  extremitatibus  in  articulis  et  partibus 
ossium  in  superficie  collocatis.  Cautius  prognosin  in¬ 
stitui  oportet,  si  labris  insidet,  ubi  saepcnumero  re¬ 
vertitur;  porro  in  maxillis  propter  viciniam  glandularum 
majorum;  denique  in  genitalibus  propter  magnam  eo¬ 
rum  organorum  sensibilitatem. 

Postremum  epitheliomatis  stadium  pessimam  om¬ 
nino  prognosin  exhibet,  cum  semper  magnae  destru¬ 
ctionis  causa  sit.  Quodsi  labris,  genae  internae,  linguae, 
maxillarum  marginibus  inhaeret,  maxima  salivae  secretio 
inde  concitatur,  quod  non  solum  periculum  est,  cum 
etiam  huc  fluxiones  sanguinis,  pressio  et  irritatio  ac¬ 
cedat,  quae  illinc  nascuntur.  Item  periculum  minatur, 
ubi  in  extremitatibus  locum  defixit,  quae  plerumque 
inutiles  reddantur  et  serius  ocius  intereant.  Sin  in  mu¬ 
liebribus  genitalibus  insidet,  prognosis  etiam  tum  fausta 
suppetit,  si  contingit,  ut  operatione  feliciter  removea- 
atur;  verumtamen  si  quid  in  eo  loco  neglectum' est, 
destructiones  et  sanguinis  fluxiones  morbum  maxime 
complicatum  efficiunt.  In  virilibus  genitalibus  inhae¬ 
rente  malo  infausta  prognosis  est,  etenim  hic  substan¬ 
tia  aliena  luxurians  et  destructiva  in  partes  penitus 
reconditas  ingreditur,  ibique  inflammationes  acerrime 
flagrantes  doloresque  vehementissimos  concitat,  prae¬ 
sertim  cum  eodem  syphilis  accedit. 

Frequentes  recidivae  prognoseos  rationem  pravam 
faciunt,  cum  defectuum  causam  praebeant,  ex  iisque 
functionum  turbae  exoriri-  queant.  Si  igitur  propter 
destructionis  vastitatem  nullum  amplius  operatione 
auxilium  afferri  potest,  si  fortiora  reactionis  symptomata 

simul  dignissimis  internis  organis  aegrotantibus  exo¬ 
riuntur  ?  morbus  usqne  eo  crescit,  ut  sanari  nulla 
ratione  possit. 

Glandulae  una  afflictae  sane  non  per  se  impro¬ 
speram  prognosin  efficiunt ;  sed  plerumque  sanato  ul¬ 
cere  et  illa  affectio  ipsa  in  meliorem  statum  redigitur. 

Senectus  provectior  vulgo,  ut  saepius  animad¬ 
vertitur,  malam  prognosin  praebet.  In  sexu  parum 
ad  prognosin  differentiae. 

CURA. 

In  curando  epitheliomate  auxilium  operativum 
maxime  necessarium;  quo  opera  danda  est,  ut  omnes 
prorsus  morbosae  tumoris  partes  removeantur.  Si 
igitur  tumor  adhuc  exiguus  est,  hoc  facile  continget, 
ut  adeo  inde  minus  recidivae  periculum  extimescen¬ 
dum  sit.  Quo  loco  diversis  methodis  uti  licet. 

Ligatura  scilicet  non  semper  se  aptam  utilem- 
que  praestabit,  cum  praesertim  singulis  casibus  non 
satis  tuto  partes  male  affectas  emollitura  et  remo¬ 
tura  sit. 

Multo  faustioribus  auspiciis  perfecta  partium  prave 
affectarum  exstirpatio  vel  excisio  instituitur;  cum  vul¬ 
nus  sutura  cruenta  claudatur  et  in  sanationem  per 
primam  intentionem  tendatur. 

Praeterea  adhibita  est  cauterisatio ,  quae  saepe- 
numero  in  singulos  casus  sufficit;  tamen  ne  ipsa 
quidem  satis  tuta  videtur. 

Quodsi  morbus  longius  processit,  crebro  opera¬ 
tivum  quoque  auxilium  aliud  esse  oportebit.  Quippe 
si  qua  dura  pars  afflicta  est,  resectiones  veluti  in 
maxilla ,  amputationes  in  extremitatibus  requiruntur, 
si  praesertim  vires  aegroti  vehementer  debilitari  et 
frangi  videbuntur,  prognosis  ad  servandas  eas  partes 

dubia  est 5  praeterea  etiam,  si  nimia  destructionis 
extentio  impedienda  est.  Hoc  quidem  loco  interdum 
in  cura  consecutiva  cauteriorum  usus  maxime  saluta* 
rem  se  praestat,  si  suspicari  licet  nonnulla  processus 
morbosi  residua  fortasse  remansisse;  eodem  modo 
magnae  utilitati  fuerit,  si  ad  sanguinis  fluxiones  se¬ 
dandas  et  priore  de  causa  ferro  candenti  uti  possis. 
In  facie,  nisi  recidiva  inciderit,  postea  plasticae 
quoque  operationes  institui  poterunt. 

Quodsi  epithelioma  peni  inhaeret,  in  posteriore 
decursu  prava  degeneratio  nonnunquam  penitus  pro¬ 
gressa  est,  tumque  convenientius  amputatio  quam 
exstirpatio  oportebit  adhibere. 

Sin  operativa  sanatio  omnibus  morbosis  productis 
removendis  fieri  non  potest,  tum  non  solum  operatio 
recte  perpetrari  nequit,  verum  etiam  pestifera  fiet. 
Iure  hoc  loco  eam  omittere  et  palliativa  tantum  cura 
contentus  esse  debeas. 

Interna  cura  non  opus  est,  ubi  tumor  exiguo 
ambitu  coercetur,  etiamsi  aegrotus  longe  aetate  pro¬ 
vectus  est.  Sin  contra  evenit,  omnes  curandi  ratio¬ 
nes  e  morbis  consecutivis  incidentibus  pendebunt. 
Exoriente  inflammatione  saepe  locales  et  generales 
sanguinis  depletiones,  et  intus  antiphlogistica  remedia 
usurpanda  sunt.  Viribus  debilitatis  china  et  acida 
praebentur.  Doloribus  vehementer  pungentibus  opium, 
folia  et  radicem  belladonnae,  folia  et  semen  hyoscy¬ 
ami,  acidum  hydrocyanicum  dare  convenit.  Aut 
tumore  cardiae  vel  utero  insidente  derivantia  adhi¬ 
bentur.  Eadem  porro  interna  cura  ad  praeparandam 
operationem  requiritur. 

Cura  quidem  ex  specificis,  quae  dicuntur,  re¬ 
mediis  generatim  ad  impugnandum  epithelioma  non 
adhibetur  nullis  contra  istum  tumorem  specificis  cogni¬ 
tis.  Tamen  hanc  curam  desiderant  complicationes 
cum  dyscrasiis  ejusmodi,  ut  ex  hac  dyscrasia  morbi 

origo  repetenda  sit.  Quapropter  eadem  remedia,  qui¬ 
bus  in  carcinomate  uti  consueverunt,  ibi  quoque, 
ubi  hoc  cum  epitheliomate  una  apparet,  commendata 
et  feliciter  adhibita  sunt,  veluti  usus  externus  et  in-, 
ternus  praeparatorum  arsenici  sub  forma  pulveris 
Cosmi  et  unguenti  Hellmundi,  item  cicuta.  Si  vero 
syphilis  accessit,  aegroto  intus  hydrargyra  et  deco¬ 
ctum  Zittmanni;  sin  scrophulosis  adest  totusque  ae¬ 
groti  habitus  id  declarat,  oleum  jecoris  aselli,  anti- 
monialia,  hydrargyra,  sulphuris  hepar,  jodium  alia¬ 
que  apta  remedia  praeberi  attinet. 

/ 

HISTORIAE  MORBORUM. 

Auctoritate  et  benigna  liberalitate  viri  doctissimi 
egregioque  usu  experti  Blasius , » tum  vero  ornatissimi 
de  Baerensprung  explorationibus  pathologico -anato¬ 
micis  diligenter  et  prospero  successu  institutis  facul¬ 
tatem  mihi  exoptatam  adeptus  sum  hunc  insignem 
morbi  casum  observandi,  quem  hoc  loco  accuratius 
exponere  placet,  quique  eo  gravior  existimandus  est, 
quod  prava  affectio  ad  aurem  pertinebat,  ubi  cetero- 
quin  rarissime  tantum  in  observationem  incidit. 

Itaque  tabulam  adjunctam  commonstro,  quae  ejus 
morbi  adumbrationem  egregiam  exhibet,  ad  quam  do¬ 
ctissimus  de  Baerensprung  et  ornatissimus  med.  cand. 
Liebreich  pro  summa  Immanitate  mihi  permiserunt, 
ut  descriptiones  suas  publice  ederem. 

Christianus  E.,  sexaginta  annos  natus,  firma 
robustaque  corporis  constitutione  per  longam  anno- 
rum  seriem  non  admodum  aegrotaverat.  Tumore 
dexterae  auri  insidente  vexatus  atque ,  inductus  est, 
ut  nunc  medici  consilium  et  opem  imploraret;  qua 
de  causa  in  clinico  hujus  urbis  chirurgico  -  ophthal- 
miatrico  receptus  est.  Aegrotus  quidem  nullam  aliam 

afferre  potuit  causam,  unde  hic  tumor  natus  esse 
videretur,  nisi  quod  undecim  prope  abhinc  annis  a 
familiari  quodam  ad  aurem  asperius  contrectatus  esset; 
hinc  illum  tumorem  ortum  esse.  Hic  tumor  per  su¬ 
periorem  marginem  helicis  retrorsum  luxurians,  de¬ 
orsum  usque  ad  anthelicem  et  ultra  ad  concham  au¬ 
ris  pertinet;  ab  initio  verrucae  similis  mira  tarditate 
creverat  et  ex  pluribus  abhinc  annis,  saepe  crusta 
subfusca,  lutulenta  obtectus  erat,  quae  crusta  sem- 
per  depulsa  et  vicissim  renata  est.  Ante  quatuor 
fere  hebdomades  tumoris  superficies  ulcerationem  con¬ 
traxit  atque  inde  ab  hoc  tempore  citius  tumor  incre¬ 
mentum  cepit. 


DIAGNOSIS. 

Hoc  extremo  tempore  tumor  maxima  celeritate 
creverat,  ut  magnitudinem  castaneae  magnae  conse¬ 
queretur.  Tumor  petiolo  brevi  et  angusto  insidebat, 
formam  brassicae  botryitidis  eaque  de  causa  indolem 
speciei  condylomatum  acuminatorum  similem  prae  se 
ferebat.  In  ejus  superficie  ulceratio  apparebat,  ex 
qua  malum  pus  excernebatur,  marginibus  profuse  lu¬ 
xuriantibus;  infra  cujus  superficiem  solidius  stratum 
tactu  animadvertere  licebat.  Nonnullae  profundiores 
rimae  singulas  tumoris  partes  separare  videbantur, 
et  luculente  lobulosam  ejus  naturam  prodebant,  quae 
ceterum  jam  sensu  perspecta  est.  Egregia  reliqua¬ 
rum  partium  et  functionum  organismi  indoles,  quum 
tumor  in  stadio  exulcerato  jam  pridem  constitisset ; 
porro,  quod  finitimae  glandulae  lymphaticae  proces¬ 
sus  morbosi  nullo  modo  participes  erant,  una  excepta 
infra  meatum  auditorium  externum,  paululum  tume¬ 
facta  et  dolorifica;  haec  duo  degenerationem  carci- 
nomatosam  exspectare  prohibebant,  quamquam  prava 
.  -  ‘  2  * 

ulceris  natura  et  dolores  extremo  tempore  nonnun- 
quam  vehementer  pungentes  talem  degenerationem 
haud  obscure  significare  videbantur.  Hinc  factum 
est,  ut  tumor  carcinoma  cutaneum  esse  diceretur. 


PROGNOSIS. 

Ex  his,  quae  modo  explanavimus,  prognosin 
plane  faustam  constitui  oportebat;  licet  recidivam  eo¬ 
dem  loco ,  quo  saepe  in  carcinomate  cutaneo  ani¬ 
madvertitur,  incidere  posse  possibile  esset. 


CORA. 

Tumor  per  totum  ambitum  facile  exstirpari  po¬ 
terat.  Operationem  aegrotus  commode  perpetiebatur 
ut  non  admodum  doloribus  afflictaretur.  Iam  vulnus 
collodio  oblitum  est;  cumque  nulla  reactio  chirurgi¬ 
cae  operationis  violentiam  sequeretur,  excepta  ido¬ 
nea  diaeta,  quam  hoc  loco  praescribi  oportuit,  nulla 
amplius  cura  videbatur  adhibenda  esse.  Morbum  in 
posterius  tempus  observari  aegrotus  non  sinebat,  cum 
jam  triduo  se  curae  subtraheret,  quamquam  sanatione 
nondum  perfecta. 


ANAT0M1A  PATHOLOGICA. 

♦  „  .  '  *  •  » /  r  »t  *  i '  ■’  .  ■  *  i 

Magni  in  epitheliomate  potissimum  momenti  est, 
ut  subtilior  structura  elementarium  telae  anomalae 
partium  cognoscatur,  cum  nec  prava  ulceris  indoles, 
nec  firmitas  tumoris  certum  ac  stabile  jam  momen¬ 
tum  praebeat,  ex  quo  epithelioma  a  quibusdam  car¬ 
cinomatis  generibus  dignosci  possit. 

Hic  igitur  tumor,  quem  paulo  ante  adumbra- 
vimus,  lobulosam  naturam  prae  se  fert?  quae  majo¬ 
res  lobos  et  lobulos  secundi  tertiique  ordinis  in  peri- 
pheria  exhibet.  Incisiones,  quibus  majores  lobi  inter 
se  distinguuntur,  ad  basin  usque  tumoris  pertinent. 
Superficies  incisionis  structuram  areolarem  ostendit. 
Accedit,  quod  nunc  duae  variae  substantiae,  sub¬ 
rubra  et  albida  conspiciuntur.  Quarum  illa  superior 
e  structura  loculata  constat,  nec  tamen  singulos  lo¬ 
culos  claudere,  nec  magis  ad  peripheriam  pertinere 
videtur.  Proficiscitur  a  corpore  papillari,  quod  pe- 
tiolatum  in  inferna  cujiisque  lobi  parte  initium  ducit, 
et  ad  peripheriam  versus  sese  effert.  Alba  autem 
substantia  plerumque  peripheriam  assequitur,  ad  eam- 
que  consistit;  praeterea  intervalla  rubrae  substantiae 
explet ,  quae  radiatim  diffunditur ;  verumtamen  cum 
istae  cavitates  non  conclusae  sint,  propterea  alba 
substantia  in  eis  comprehensa  in  eam  albam  substan¬ 
tiam,  quae  peripheriae  proxima  est,  continuo  transit 
ac  propagatur. 

Substantia  alba  omnino  ex  cellulis  epithelialibus 
contento  claro  aut  granuloso  nucleo  praeditis  constat. 
Istarum  cellularum  forma  aequabilis  et  polygonalis  ap¬ 
paret.  Hoc  quoque  loco  singularis  quaedam  conditio 
animadvertitur  in  istis  cellulis  inter  se  collocatis,  quam 
jam  doctissimus  Hannover  ad  discrimen  a  formis  car- 
cinomatis  constituendum  idoneam  significavit,  quod  vi¬ 
delicet  in  massas  globosas  vel  cylindricas,  interdum 
prorsus  aequabiliter  concentrice  accumulatae  sunt. 

Haec  conglomerata  cellulas  et  corpuscula  come¬ 
donum  similia  efficiunt,  quae  jam  oculis  inermibus 
animadverti  et  facile  exprimi  queunt,  cum  in  superficie 
incisionis  quasi  reticulum  proprii  carcinomatis  reprae¬ 
sentent. 

Substantia  fibrosa,  quae  se  stromati  haud  dissimi¬ 
lem  prodit,  ex  tela  conjunctiva  constat,  quae  permultos 

et  subtiles  vasorum  laqueos  circumdat;  et  ad  periphe- 
riam  versus  radiata  reticulum  interstiale  efficit.  Papillae 
difficile  tantum  cognosci  queunt  et  copulationes  telae 
conjunctivae  suppeditant  novae  luxuriantis,  quodam 
modo  ex  ipsis  evolutae.  Magna  illa  corporis  papillaris 
hypertrophia  efficit,  ut  cellulae  epitheliales  augeantur, 
quae  orbis  instar  circum  papillas  oriuntur ;  verumtamen 
papillaria  corpora  in  hoc  tumore  non  in  ramos  diffun¬ 
duntur. 

Ut  igitur  ex  disquisitione  supra  exposita  perspicere 
licet,  tumor  in  cute  insidebat ;  raro  ultra  corium  in  te¬ 
lam  cellulosam  subcutaneam*vel  in  partes  profundius 
sitas  propagatur;  plerumque  initium  in  epidermide  du¬ 
cit,  nec  vero  praeter  normalia  telae  elementa  ulla  alia 
exhibet;  postea  demum  quam  longius  processit,  papil¬ 
las  destruit,  atque  exinde  rete  interstiale, cum  nova 
tela~conjunctiva  perficit. 

Quod  si  quis  dubitaverit,  an  sedes,  non  bona  in¬ 
doles  tumoris  posteriora  detrimenta,  quae  ceteroquin 
in  carcinomate  exoriantur,  prohibeat  et  excludat,  jam 
disquisitiones  ex  anatomia  pathologica  institutae  plane 
sufficiunt  ad  ejusmodi  opiniones  refutandas. 

Jam  vero  mihi  liceat  alterum  casum  illustrare 
haud  exigui  momenti,  cujus  rationem  item  ex  annalibus 
clinicis  chirurgicis  peroptato  consecutus  sum.  Docu¬ 
mento  nimirum  est,  quam  dyscrasia  carcinomatosa  et 
posteriora  symptomata  carcinomatis  cutanei  inter  se' 
dissimilia  sint,  quamque  raro  hoc  postremum  per  se 
tanquam  praevenientem  causam  letalis  exitus  conside¬ 
rare  attineat;  denique  quam  diversa  ex  obductionis 
relatione  momenta  eliciantur. 

Christiana  H.,  LXXIII  annos  nata,  a.  d.  XVI  Cal. 
Mart.  a.  h.  s.  L  propter  tumorem  in  dexteri  temporis 
regione  ab  instituto  clinico  chirurgico  auxilium  petivit. 
Aegrota  ante  quatuor  menses  illo  loco  exiguum  tumo¬ 
rem  se  animadvertisse  narravit,  qui  tamen  quibus  cau- 

sis  concitatus  esset ,  dicere  nesciit.  Itaque  medicum 
consuluit  quendam,  qui  istum  tumorem  ligatura  adhi¬ 
bita  removit.  Brevi  autem  tempore  recidiva  exarsit. 

DIAGNOSIS. 

Tumor ,  qui  nunc  in  eodem  loco  apparebat,  ad¬ 
modum  creverat,  ut  luculentum  ambitum  prae  se  fer¬ 
ret;  praeterea  ia  illo  ulceratio  consistebat  et  lata 
planaque  luxuriatio.  Secretio  ex  hoc  ulcere  profecta 
largissima  erat,  itemque  universum  morbi  processum 
acerrimi  dolores  locales  comitabantur.  Diuturnum  tem¬ 
pus,  per  quod  ulceris  superficies  affuerat,  quo  multi 
aegrotae  succi  subtrahebantur,  tum  mulieris  senectus 
longe  provecta  et  luculentae  in  vivo  organismo  con¬ 
turbationes,  quas  aliunde  repetere  non  liceret,  diagno¬ 
sin  cutanei  carcinomatis  praestiterunt. 


PfiOGNOSIS. 

Ex  hisce  rebus  prognosin  improsperam  et  ma¬ 
lam  fieri  oportuit.  Cum  longius '  'progressa  senectus 
operationibus  se  haudquaquam  propitiam  idoneamque 
praestet ;  operationem  eo  tempore  non  adhiberi  attine¬ 
bat;  sed  postea  demum  quam  roborantibus  aptisque  „ 
remediis  valetudo  in  melius  cessit,  instituenda  erit. 

CORA. 

>•  ~  ,  ...  .  . 

Brevi  tempore  aegrota  tantum  virium  recupera¬ 
verat,  ut  operationem  ad  tumorem  exstirpandum  per¬ 
tinentem  perferre  posset;  quae  idcirco  confecta  est. 
Post  exstirpationem  os  subditum  minime  degeneratum 
apparebat.  Vulnus  deinde  collodio  oblitum,  et  apta 

diaeta  praescripta  est.  Jam  nihilominus  inopinate 
magna  reactionis  symptomata  exarserunt  ;  quo  facto 
interna  et  proposito  accommodata  antiphlogistica  sup¬ 
peditari  et  locales  depletiones  sanguinis  institui  opor¬ 
tebat.  Nec  tamen  ullo  modo  valetudo  aegrotae  re¬ 
stitui  poterat  ;  sed  potius  paulo  post  gravissima  cere¬ 
bri  affecti  symptomata  exstiterunt.  Denique  aegrota 
a.  d.  IV  Non.  Mart.  diem  suum  obiit. 

Quae  obductione  reperta  sunt:  . 

Dura  mater  valde  strato  exsudati  fibrinosi  et 
granulosi  investita  erat.  Incisione  facta  magna  copia 
aquae  exinanita  est.  Araclinoidea  itidem  album  exsu¬ 
datum  prodebat ,  quod  facile  detrahere  licebat.  He¬ 
misphaeria  magni  cerebri  sanguine,  abundabant,  nec 
tamen  degenerata  erant.  In  ventriculis  aliquantum 
aquae  sanguinolentae  conspiciebatur.  Crura  magni 
cerebri  emollita  erant,  itemque  cerebellum ;  cujus  dexte- 
rum  latus  paulo  plus  sanguinis  continebat.  Pulmo¬ 
nes  in  partibus  dextera  antica  et  sinistra  postica  pau¬ 
lulum  accreti  erant,  quae  res  ex  vetusto  exsudato  su¬ 
pra  pleuram  pulmonis  expanso  originem  traxit.  In 
utroque  pulmone  et  dextro  et  sinistro  tubercula  ap¬ 
parebant,  exsudato  albido  et  fibrinoso  circumclusa. 
Praeterea  inferior  et  sinister  lobus  sanguineo  sero  con¬ 
fertus.  Cor  flaccidum.  Dexter  jecinoris  lobus  exi¬ 
guus,  sinister  vel  maxime  evolutus.  Ren  sinister  su¬ 
perne  degeneratus  repertus  est,  et  hoc  loco  speciem 
emollitionis  obscuro  colore  tinctae  prae  se  ferebat. 

Hanc  igitur  obductionis  rationem  reputantibus 
nobis  dyscrasia  carcinomatosa  haudquaquam  suspi¬ 
canda  videtur,  quae,  cum  malum  tam  diu  certo  loco 
infixum  haereret,  et  partes  prave  affectae  vehemen¬ 
ter  degeneravissent,  facile  in  suspicionem  venire  po¬ 
tuit.  Verumtamen  secundum  usum  scientiae  satis 
exploratum  talem  se  praestare  debuit,  ut  depositio  in 
alias  partes,  praesertim  in  vicinas  glandulas  lympha- 

iicas  fieret.  Quae  cum  ita  sint,  etsi  nullae  adhuc 
disquisitiones  tumoris  anatomico  pathalogicae  in  ma¬ 
nibus  sunt,  nostro  tamen  jure  negare  attinet,  verum 
morbum  carcinomatosum  definitioni  pathologorum  con¬ 
sentaneum  hoc  loco  ullum  affuisse. 

TABULAE  EXPLICATIO. 

Fig.  I  tumorem  in  toto  ambitu  et  sede  reperta  repraesentat. 

Fig.  II  totius  tumoris  intersectiones  exhibet,  quomodo  accu¬ 
ratiori  contemplationi  se  praebebant. 

Fig.  III  dissectionem  lobi  unius  tumoris  duabus  partibus  au¬ 
ctam  praebet.  . 


Tl*  d  n.gez  u  li/h  v  R^Lietreidi ,  casid.  /ncd 

VITA. 


Natus  sum  Jacobus  Antonius  Vajen  a.  d.  XIV.  Cal. 
Apriles  a.  h.  s.  XXV  Rigae ,  celebri  luvlandiae  urbe, 
patre  Antonio,  matre  Carolotta  e  gente  Neumann, 
quos  mihi  ereptos  esse  lugeo.  Confessioni  addictus 
sum  evangelicae.  Primis  elementis  literarum  imbutus 
gymnasium  Rigense  adii.  Mense  Aprili  a.  h.  s.  XLVI 
Berolinum  me  contuli,  ubi  ab  111.  Trendelenburg  t.  t. 
rectore  magnifico  in  civium  numerum  Universitatis 
Fridericianae-Guilelmae  receptus  apud  Beat.  Hecker 
gratiosi  medicorum  ordinis  decanum  nomen  professus 
sum.  Inde  sex  annis  interjectis  almam  hanc  Univer¬ 
sitatem  Fridericianam  adii,  ubi  ab  111.  Eiselen  t.  t.  pro- 
rectore  magnifico  in  civium  academicorum  numerum 
receptus  nomen  dedi  apud  111.  Krukenberg  gratiosi 
medicorum  ordinis  decanum  spectatissimum. 

Per  duodecim  semestria  hisce  interfui  scholis: 

Berolini  audivi:  111.  Trendelenburg  de  logice,  de 
psycliologia,  111.  Kunth  de  botanice,  111.  Lichtenstein 
de  zoologia,  111.  Weiss  de  mineralogia,  111.  Schubarth 
de  physica,  111.  Mitscherlich  maj.  de  chemia  anorga- 
nica  et  organica,  de  pharmacia,  111.  Schultz  de  histo¬ 
ria  naturali  medicinae,  111.  Sehlemm  de  osteologia  et 
de  arte  cadavera  rite  secandi,  111.  Remak  de  histo¬ 
logia,  111.  Mueller  de  anatomia  speciali  et  comparata, 
de  physiologia,  Beat.  Hecker  de  encyclopaedia  et  me- 
thodologia  medicinae,  de  historia  medicinae,^  111.  Si- 

mon  de  pathologia  et  therapia  generali,  111.  Juengken 
de  chirurgia  generali  et  speciali,  111.  Boehm  de 
ophthalmologia,  de  akiurgia,  111.  Casper  de  arte  formu¬ 
las  medicas  rite  concinnandi,  de  medicina  forensi,  IU. 
Romberg  de  pathologia  et  therapia  speciali,  111.  Schoel- 
ler  de  arte  obstetricia,  Beat.  Reinhardt  de  anatomia 
pathologica.  Scholis  interfui  clinicis  apud  111.  Busch 
obstetriciis,  chirurgicis  apud  111.  Juengken  et  Langen- 
beck ,  apud  111.  Romberg  medicis  j  denique  interfui 
practico  de  forensi  medicina  apud  111.  Casper. 


Halis  auscultavi: 


mentorum  apparatu ;  interfui  autem  scholis  medicis 
apud  111.  Krukenberg,  apud  111.  Blasius  chirurgicis, 
obstetriciis  apud  111.  Hohl. 

Quibus  omnibus  viris  de  me  optime  meritis  sum¬ 
mas  ago  semperque  habebo  gratias. 

Jam  vero  tentamine  medico,  nec  minus  examine 
rigoroso  rite  superatis ,  spero  fore  ut  dissertatione 
thesibusque  publice  defensis  summi  in  medicina  et 
chirurgia  honores  in  me  conferantur. 

THESES. 

1.  Carcinoma  arsenici  praeparatis  non  esse  cu¬ 
randum. 

2.  Aperturam  foraminis  ovalis  per  se  non  esse 
causam  cyanoseos. 

3.  Tracheotomiam  in  angina  membranacea  omnino 
rejiciendam, 

4.  Gastromalacia  non  nisi  morte  efficitur. 

5.  Cephaiotripsiae  foetus  perforatio  praemittenda  est. 


